**Ábécéjáték**

1. kovács, kalapács, kincs, kutacs, kutács, kulcs, kilincs, kacs, kulacs, kapocs, Kocs, korcs, kalács, kavics, kullancs
2. **szerencse**kocka, -csillag, -játék, -kerék, -lovag, -malac, -pénz, -szám, vadász, kovács;
3. tűz, hoz, ház, húz, néz, méz, máz, kéz, réz, ráz, gáz, géz, ez, az, fez, gaz, nyúz, győz, láz (…)

**Hogyan játsszuk?**

A betűrend tanulásakor – és később gyakorlásként, ismétlésként – szoktuk játszani. Két vállalkozó tanulónak hallás után kell eldöntenie, hogy egy szópárból melyik van előbb az ábécében.

**kincs** – kulcs; **szerencsekocka** – szerencsemalac; **méz** – néz; **ház** – hoz;

Aki előbb kimondja a jó választ, kap egy pontot. Addig játsszuk, amíg egyikük legalább két ponttal vezet. Ezután jöhet a győztesek mérkőzése!

A szavakat tetszés szerint párosíthatjuk, sőt ugyanazt a szópárt több „menetben” is feladhatjuk. Akkor rájönnek a többiek, hogy érdemes figyelni, mert ha majd ők kerülnek sorra, már emlékezetből is meg tudják mondani, melyik szó van előbb.

Korábban azonos betűvel kezdődő keresztnevekkel, településnevekkel játszottuk, most a mellékelt *Szórakodó* c. feladatlap megoldásait használtam fel.